[bookmark: _Toc69382799]PRILOG V. PRIJEDLOG UGOVORA O NABAVI 

DOK-ING d.o.o., Slavonska avenija 22G, 10000 Zagreb, OIB: 39982657045 koje zastupa direktor Marijo Grgurinović (u daljnjem tekstu: Naručitelj), 
i
________________________________________________, OIB: _______________ koji zastupa ____________________ (u daljnjem tekstu: Izvođač),

sklopili su dana ______________ godine sljedeći: 
UGOVOR 
O NABAVI OPREME I RADOVA U SKLOPU PROMICANJA MJERA ENERGETSKE UČINKOVITOSTI TVRTKE DOK-ING d.o.o.
UVODNE ODREDBE
Članak 1.
Ugovorne strane konstatiraju da je Naručitelj proveo postupak nabave s obveznom objavom sukladno „Pravilima o provedbi postupaka nabave za neobveznike Zakona o javnoj nabavi“ (verzija 7.0) temeljem javnog poziva Ministarstva gospodarstva i održivog razvoja, referentna oznaka poziva: KK.04.1.1.03, vezanog uz povećanje energetske učinkovitosti i korištenja obnovljivih izvora energije u proizvodnim industrijama koji je dostupan na internetskoj adresi www.strukturnifondovi.hr.
Ugovorne strane također konstatiraju da je ekonomski najpovoljniju ponudu dao Izvođač, sukladno Odluci o odabiru od dana ____________ godine.
Ovaj predmet nabave sufinancira se u okviru projekta Povećanje energetske učinkovitosti i korištenja obnovljivih izvora energije u tvrtki DOK-ING d.o.o., broj ugovora o dodjeli bespovratnih sredstava KK.04.1.1.03.0212. 
Članak 2.
Ugovorne strane imenuju svoje predstavnike u provedbi ovog Ugovora kako slijedi: 
a) predstavnik Naručitelja je: ______________________ 
b) predstavnik Izvođača je: ______________________ 

Predstavnici ugovornih strana predstavljaju osobe putem kojih će se obavljati komunikacija između ugovornih strana. Dostava obavijesti predstavnicima ugovornih strana smatra se dostavom obavijesti ugovornim stranama, uz izuzetak naveden u stavku 4. ovog članka. 
Ugovorne strane su suglasne da će se u načelu sve obavijesti dostavljati elektronskim putem, putem e-maila i to: 
a) predstavniku Naručitelja na e-mail adresu ____________________ 
b) predstavniku Izvođača na email adresu _____________________ 

Izuzetak od pravila iz stavka 2. i 3. ovog članka predstavlja dostava zahtjeva, obavijesti i drugih dokumenata od kojih počinju teći rokovi definirani ovim Ugovorom ili zakonom, ili kada je takav izuzetak izričito određen ovim Ugovorom. Takve obavijesti se dostavljaju u pisanoj formi osobnom dostavom drugoj ugovornoj strani (zajedno s prilozima, ukoliko je dostava priloga obvezatna) bilo u ruke predstavniku druge ugovorne strane, bilo putem pošte slanjem preporučene pošiljke s povratnicom, na adrese: 
1. Naručitelju na adresu: Slavonska avenija 22G, 10000 Zagreb
2. Izvođaču na adresu: ___________________________ 

Smatra se da je osobna dostava drugoj ugovornoj strani (u daljnjem tekstu: Osobna dostava) uredno izvršena: 
a) predajom pismena predstavniku druge ugovorne strane na način da isti na kopiji pismena (koju zadržava ugovorna strana koja dostavlja pismeno) svojim potpisom potvrdi primitak pismena (uz navođenje datuma primitka pismena); 
b) predajom pismena pošti kao preporučene pošiljke s povratnicom. 

Ugovorne strane se obvezuju da će se međusobno pravovremeno informirati o svim činjenicama koje su bitne za izvršavanje ovog Ugovora. 
U slučaju da bude potrebno mijenjati predstavnika ugovornih strana, ona ugovorna strana koja bude mijenjala predstavnika istu će napraviti u najkraćem mogućem roku. Mijenjanje predstavnika se obavlja odlukom ugovorne strane koja mijenja predstavnika koja mora sadržavati sve podatke o predstavniku nužne za nastavak uspješne komunikacije između ugovornih stranaka. Odluka o izmjeni predstavnika stupa na snagu u trenutku kada se ista dostavi drugoj ugovornoj strani Osobnom dostavom. 
PREDMET UGOVORA
Članak 3.
Predmet ovog Ugovora je ugradnja opreme za automatsku regulaciju sustava grijanja, ugradnja opreme za hidrauličko uravnoteženje sustav grijanja, ugradnja dizalica topline, ugradnja uređaja za individualno mjerenje potrošnje toplinske energije, ugradnja fotonaponske elektrane, provođenje mjera nove instalacije ili zamjene sustava hlađenja te ugradnja dizala na upravnoj zgradi i proizvodnom pogonu tvrtke DOK-ING d.o.o., a sve po vrsti, kvaliteti i količini kako je specificirano u troškovniku, tj. tehničkim specifikacijama, projektno-tehničkoj dokumentaciji, opisima te ostalim traženim uvjetima naznačenima u Pozivu na dostavu ponuda i prilozima.
Naručitelj ustupa, a Izvođač preuzima radove u svemu prema projektnoj dokumentaciji, građevinskoj dozvoli, ponudi Izvođača broj ___________ od dana ______________ godine (u daljnjem tekstu: ponuda) i prihvaćenim ponudbenim troškovnicima te ostaloj dokumentaciji nabave, što sve čini sastavni dio ovog Ugovora, te zakonskim i tehničkim propisima i zahtjevima navedenim u Pozivu na dostavu ponuda, važećim zakonima i pravilnicima, uvažavajući pravila struke. 
Članak 4.
Svi radovi i isporuka opreme koji su predmet ovoga postupka nabave trebaju se izvoditi u skladu s važećom zakonskom i podzakonskom regulativom: Zakon o gradnji (NN 153/13, 20/17, 39/19, 125/19), Zakon o prostornom uređenju (NN 153/13, 65/17, 114/18, 39/19, 98/19), Zakon o građevinskoj inspekciji (NN 153/13), Zakon o poslovima i djelatnostima prostornog uređenja i gradnje (NN 78/15, 118/18, 110/19) i ostalim pozitivnim propisima koji uređuju i propisuju djelatnosti obuhvaćene ovim postupkom nabave, kao i priznatim pravilima struke.
Ugovorne strane su suglasne da će Izvođač osigurati materijal i opremu za izvedbu ugovornih radova. Njihova vrijednost obuhvaćena je cijenom radova i opreme prema ovom Ugovoru. Upotrijebljeni materijal koji Izvođač dobavlja i ugrađuje mora odgovarati pozitivnim hrvatskim, europskim i međunarodnim normama prema troškovniku radova i opreme.
Na ostale bitne uvjete u vezi s predmetom nadmetanja i Ugovorom o nabavi odgovarajuće će se primjenjivati odredbe Zakona o obveznim odnosima te drugi relevantni zakoni i podzakonski propisi koji reguliraju izvršenje predmetne vrste Ugovora.
Članak 5.
Izvođač  je dužan predložiti terminski i financijski plan odvijanja radova i isporuke opreme prikazan u formi grafikona i specificiran prema vrstama radova, u roku od 15 dana od dana sklapanja ugovora, vodeći računa o krajnjem roku završetka izvođenja radova i isporuke opreme. Pri izradi terminskog plana nije potrebno iskazivati rokove izvođenja radova te isporuke opreme po datumima, nego definirati trajanje svake vrste radova tj. isporuke opreme vodeći računa o krajnjem roku izvođenja. 
Terminski i financijski plan radova i isporuke opreme će biti odobren u roku od 8 dana od dana njegove dostave, a isti će biti važeći u slučaju da je ovjereni od strane predstavnika stručnog nadzora građenja te predstavnika Naručitelja.
Izvođač  je suglasan da će terminski plan radova i isporuke opreme uskladiti s potrebama i planovima Naručitelja.
Članak 6.
Izvođač, sukladno Zakonu o poslovima i djelatnostima prostornog uređenja i gradnje (Narodne novine broj 78/15, 118/18, 110/19), u tijeku izvršenja ovog Ugovora, mora biti registriran za obavljanje djelatnosti građenja odnosno izvođenje pojedinih radova. 
Izvođač se obvezuje ugovorene radove izvršavati s obveznim angažmanom potrebnog broja stručnjaka kako bi predmetni radovi bili završeni u zahtijevanom roku za izvršenje te osigurati da sve radove koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.
Svi angažirani stručnjaci na gradilištu moraju biti stalno dostupni za sve vrijeme izvođenja radova za koje su odgovorni, osim u slučaju obustave radova od strane Naručitelja.
Članak 7.
Budući da se radovi i oprema u sklopu ovog Ugovora sufinanciraju zahvaljujući projektu Povećanje energetske učinkovitosti i korištenja obnovljivih izvora energije u tvrtki DOK-ING d.o.o. (KK.04.1.1.03.0212), Izvođač je obavezan na zahtjev Naručitelja u roku od 5 dana dostaviti dodatna pismena pojašnjenja ili drugu dokumentaciju vezanu uz radove ili opremu, a koje će tražiti predstavnici Fonda za zaštitu okoliša i energetsku učinkovitost ili druge institucije i to za vrijeme izvođenja radova te isporuke opreme i periodu od 5 godina nakon završetka istih.
VRIJEDNOST OPREME I RADOVA (CIJENA)
Članak 8.
Sukladno Ponudi, ponuđena cijena opreme i radova iznosi ____________ kuna bez PDV-a.
Izvedeni radovi obračunat će se na osnovi stvarno izvedenih količina radova i ugovorenih jediničnih cijena iz ponudbenog troškovnika.
Ugovorene jedinične cijene iz ponudbenog troškovnika su fiksne i nepromjenjive. Ugovorene jedinične cijene primjenjuju se i za viškove i manjkove radova.
Slijedom navedenog može doći do promjene cijene (obračun po stvarno izvedenim količinama), ali jedinične cijene po stavkama ne mogu se mijenjati, osim u slučaju kada se ostvare uvjeti iz članka 627. i 629. Zakona o obveznim odnosima (NN 35/05, 41/08, 125/11, 78/15, 29/18).

U ponuđene jedinične cijene uključeni su svi troškovi, uključujući posebne poreze, trošarine i carine, ako postoje, te popusti. U cijenu moraju biti uključeni i svi troškovi rada, dobave i ugradnje materijala, rada strojeva, transporta, korištenja prometnica, pristojbi, poreza, režijski troškovi, troškovi električne energije, pitke i tehnološke vode, osiguranja, troškovi pripreme i organizacije gradilišta, pristupa gradilištu, troškovi osiguranja mjesta za privremeno i trajno odlaganje materijala te eventualne troškove vezane za korištenje javne površine, troškove svih potrebnih ispitivanja i pribavljanja potrebne dokumentacije i potrebnih atesta kojima se dokazuje kakvoća izvedenih radova i ugrađenih proizvoda i materijala koji ga terete (svi ugrađeni materijali i proizvodi moraju odgovarati važećim tehničkim propisima i standardima, propisima zaštite na radu i ostalim važećim propisima te moraju biti novi i nerabljeni), trošak odvoza otpada na deponij, troškove zbrinjavanja otpada, troškove održavanja i čišćenja koje je potrebno tijekom izvođenja radova i postavljanja opreme, ostali sporedni troškovi kao i svi drugi troškovi i izdaci izvoditelja potrebni za dovršenje radova i potpunu funkcionalnost opreme sukladno projektnoj dokumentaciji i troškovniku. 

Konačna vrijednost radova te isporučene opreme utvrdit će se okončanim obračunom na osnovu stvarno izvedenih količina priznatih u građevinskoj knjizi i jediničnih cijena iz ponudbenog troškovnika, kao i odredbi ovog Ugovora.

Svaka eventualna šteta koja bi bila prouzrokovana na objektu, prolaznicima ili imovini uslijed izvođenja ugovorenih radova i isporuke opreme pada na teret Izvođača.


Članak 9.
Ako tijekom izvođenja radova i isporuke opreme Izvođač uoči nedostatke u projektno-tehničkoj dokumentaciji, nedovoljno jasne pojedinosti ili nepotpunost projekta, a osobito one koji se ne mogu otkloniti bez izmjene Glavnog projekta dužan je u što kraćem roku obavijestiti glavnog nadzornog inženjera i zatražiti potrebna pojašnjenja. Ako to ne učini i zbog toga nastane zastoj u radovima i isporuci opreme ili druge štetne posljedice, Izvođač je obvezan naknaditi štetu Naručitelju.
Ako Izvođač uoči nedostatke u projektno-tehničkoj dokumentaciji koji mogu ugroziti sigurnost građevine, život i zdravlje ljudi, promet ili susjedne građevine dužan je odmah obavijestiti glavnog nadzornog inženjera te poduzeti mjere da se ti nedostaci hitno otklone.
Izvođač nema pravo mijenjati projektno-tehničku dokumentaciju, ali je obvezan predložiti glavnom projektantu i glavnom nadzornom inženjeru izmjene koje imaju za cilj bolje tehničko rješenje i/ili bolju kvalitetu i/ili uštedu u cijeni uz istu kvalitetu. Radovi, tj. oprema po izmjenama predmetnih projekata mogu se izvoditi, tj. ugrađivati samo ako je te izmjene odobrio glavni projektant i glavni nadzorni inženjer.
Za svako odstupanje od odobrene projektno-tehničke dokumentacije u tijeku gradnje Izvođaču je potrebna prethodna pisana suglasnost Naručitelja.
Naknadni radovi i isporuka opreme izvode se isključivo na pisani nalog Naručitelja i predmet su dopune ovog Ugovora, a njihova vrijednost odredit će se na osnovi stvarnih količina i jediničnih cijena utvrđenih prema elementima za formiranje cijene iz ponude Izvođača.
OBRAČUN IZVEDENIH RADOVA I ISPORUČENE OPREME TE NAČIN PLAĆANJA
Članak 10.
Naručitelj je predvidio avansno plaćanje u maksimalnom iznosu 20% (dvadeset posto) od ugovorne cijene radove te opreme (bez PDV-a). Za isplatu avansa Izvođač je dužan ispostaviti račun za avans. 

Plaćanje takvog avansa dospijeva nakon što kumulativno nastupe sljedeći uvjeti:
· nakon što ugovorne strane potpišu ugovor;
· nakon što Izvođač dostavi jamstvo za uredno ispunjenje ugovora;
· nakon što Izvođač dostavi jamstvo za povrat avansa;

Naručitelj će isplatiti avans u roku 10 (deset) dana nakon što Izvođač kumulativno ispuni sve uvjete iz stavka (2) ovog članka.

Avans se otplaćuje postotnim odbicima od plaćanja pojedinih situacija. Odbici počinju s prvom situacijom. Postotak odbitaka je najmanje 25% od iznosa svih situacija sve do potpune otplate avansa, odnosno prije okončane situacije.

Ostali ugovoreni iznos radova obračunavat će se na osnovi izmjere stvarno izvedenih količina radova. Izvedene i ovjerene radove te isporučenu opremu Izvođač će obračunavati temeljem privremenih mjesečnih situacija i okončane situacije. Izvedene i ovjerene radove te isporučenu opremu Izvođač će obračunavati temeljem privremenih mjesečnih situacija i okončane situacije koje se sastavljaju u 5 istovjetnih primjeraka. Nesporni dio privremene i okončanu situaciju ovjerava nadzorni inženjer u roku od osam dana od dana primitka. 
Ako glavni nadzorni inženjer ospori privremenu situaciju i/ili okončanu situaciju u određenom dijelu, na situaciji će se konstatirati iznos koji je osporen i iznos koji je nesporan za plaćanje. Osporeni dio privremene situacije Naručitelj i Izvođač će razriješiti do ispostavljanja slijedeće privremene situacije, a osporeni dio okončane situacije Naručitelj i Izvođać će razriješiti do konačnog obračuna. 
Okončana situacija sastavlja se na temelju ovjerenog okončanog obračuna izvedenih radova. Prijedlog okončanog obračuna sastavlja Izvođač i predaje ga na ovjeru nadzornom inženjeru te na suglasnost Naručitelju, a sve u roku pet dana od završetka primopredaje radova te isporučene opreme. Okončani obračun mora sadržavati, osim obračuna svih izvedenih radova i obračun svih, od strane Naručitelja, izvršenih plaćanja. 
Okončana situacija se ovjerava i plaća na isti način i u istim rokovima kao i privremene situacije.
Po ovjeri situacija glavnog nadzornog inženjera, Izvođač za nesporni dio ispostavlja i šalje Naručitelju račun.
Plaćanje ovjerene privremene i okončane situacije izvršit će se u roku od 30 dana od ovjere situacije od strane nadzornog inženjera, na žiro račun Izvođača broj HR____________________.

ROK IZVRŠENJA
Članak 11.
Početak isporuke opreme te izvođenja radova moguć je odmah po sklapanju ugovora o nabavi opreme, a počinje teći od dana uvođenja odabranog ponuditelja u posao. U uvođenju u posao Naručitelj i Izvođač će potpisati Zapisnik o uvođenju u posao tako da se danom potpisivanja Zapisnika smatra da je odabrani ponuditelj uveden u posao. Naručitelj planira Izvođača uvesti u posao najkasnije u roku od 15 dana od dana sklapanja Ugovora o nabavi.
Rok za isporuku opreme te izvođenje radova je 180 kalendarskih dana od dana uvođenja u posao.
Završetak izvršenja ugovora podrazumijeva uspješno obavljenu primopredaju građevine. 
Uspješno obavljena primopredaja podrazumijeva otklonjene sve eventualni nedostatke na građevini, otklonjen preostali materijal, oprema, sredstva za rad i privremeni objekti, kao i uređena lokacija za privremeno odlaganje otpada.
Uvođenjem u posao otvara se građevinski dnevnik. Izvođač je dužan za vrijeme izvođenja radova voditi građevinsku knjigu i građevinski dnevnik sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera ("Narodne novine“, broj 111/14, 107/15, 20/17, 98/19 i 121/19).
Ukoliko Izvođač ne dovrši radove ili isporuči opremu u ugovorenom roku, Naručitelj ima pravo isto dovršiti putem treće pravne ili fizičke osobe na teret Izvođača, a Izvođač je obvezan nadoknaditi i svu štetu koja je uslijed toga nastala za Naručitelja. 

Članak 12.
Izvođač i Naručitelj imaju pravo na produženje roka za izvršenje ugovora u slijedećim slučajevima:
· uslijed nastupa više sile;
· uslijed mjera predviđenih aktima javnopravnih tijela;
· uslijed pisanog zahtjeva Naručitelja za prekidom radova i isporuke opreme nastavno na prva dva slučaja;
· međusobnim dogovorom o objektivnim okolnostima koje su dovele do potrebe produženja roka, a vezane su uz prva dva slučaja ili druge nepredviđene okolnosti. 

Pod višom silom podrazumijevaju se nepredvidivi prirodni događaj, primjerice poplave, požari i sl., ili pak ljudske radnje koje utječu na tijek radova i isporuke opreme, primjerice karantena, iznenadno ograničenje robom bitnom za odvijanje radova i sl., a što se nije moglo predvidjeti i otkloniti. Izvođač i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka za izvršenje radova i isporuke opreme, osim u slučaju kad su mjere predviđene aktima javnopravnih tijela donesene isključivo zbog krivnje Izvođača. 
Izvođač je dužan zahtjev za produženje roka podnijeti Naručitelju čim sazna razlog zbog kojeg se rok može produžiti.
Članak 13.
Ugovorne strane neće biti odgovorne za neizvršavanje bilo koje obveze iz Ugovora ukoliko je neizvršenje istog rezultat događaja viša sila, odnosno događaj izvan kontrole ugovornih strana i neovisan od njihove volje, koji izravno utječe na izvršavanje obveza iz Ugovora i čija pojava nije posljedica nepažnje ugovorne strane, a koji se nije mogao predvidjeti ili izbjeći.

U slučaju događaja više sile, pogođena ugovorna strana će uložiti sve napore kako bi ispunila svoje obveze iz ugovora te je dužna odmah, a najkasnije u roku 3 dana, u pisanom obliku o tome obavijestiti drugu ugovornu stranu i navesti koje od svojih obveza ne može ispuniti zbog nastupa događaja više sile, s naznakom uzroka i uz predočenje odgovarajućih dokaza o višoj sili i njenom mogućem trajanju. 

Nastupanjem razloga i događaja ocijenjenih kao viša sila, rokovi određeni Ugovorom će se produžiti za vrijeme trajanja više sile.

Članak 14.
Ukoliko bi po zasebnom nalogu Naručitelja trebalo izvršiti naknadne radove ili isporučiti dodatnu opremu, to će se utvrditi zasebnim ugovorom, odnosno dopunom ovom Ugovoru, nakon prethodnog dogovora o cijeni tih radova ili opreme i roku izvedbe. 
Cijena se formira prema elementima iz ponudbenog troškovnika ako je to moguće te ponudi Izvođača za naknadne radove odobrenoj od strane glavnog nadzornog inženjera.
NADZOR RADOVA
Članak 15.
Naručitelj je dužan osigurati kontrolu i stručni nadzor nad izvođenjem ugovorenih radova i imenovati odgovornu osobu za obavljanje nadzora.
Stručni nadzor vršit će se u ime i za račun Naručitelja putem nadzornog inženjera, a na osnovi pisanog ovlaštenja Naručitelja, a u svemu prema općim/posebnim uvjetima i utanačenjima Ugovora, Zakonu o gradnji, Zakonu o prostornom uređenju, Zakonu o građevinskoj inspekciji, te ostalim pozitivnim propisima u graditeljstvu.
Članak 16.
Radovi te oprema preuzimaju se zapisnički, a zapisnik o primopredaji potpisuju ovlašteni predstavnici Naručitelja, Izvođača i nadzorni inženjer. Konačan obračun radova i isporučene opreme izvršit će se po primopredaji svih radova i opreme definiranih tehničkom dokumentacijom od strane komisije koju sačinjavaju predstavnici Naručitelja i Izvođača.
Uspješno obavljena primopredaja podrazumijeva otklonjene sve eventualne nedostatke, otklonjen preostali materijal, oprema, sredstva za rad i privremeni objekti, kao i uređena lokacija za privremeno odlaganje otpada.
Prilikom primopredaje Izvođač je dužan dostaviti i:
· Izjavu Izvođača o izvedenim radovima i uvjetima održavanja građevine sa svim prilozima sukladno zakonskim propisima (jamstvenim listovima, atestima i certifikatima proizvođača opreme/materijala).
Svaka ugovorna strana snosi svoje troškove primopredaje.
Članak 17.
Ugovorne strane su suglasne da će iste, tijekom izvršavanja ovog Ugovora, najmanje četiri puta mjesečno održavati sastanke o stanju gradilišta, stanju i izvođenju radova te isporučenoj opremi.
Na sastancima iz stavka 1. ovog članka će u pravilu prisustvovati svi sudionici u građenju. O održanom sastanku glavni nadzorni inženjer sastavlja zapisnik i šalje ga putem elektroničke pošte na adrese svih sudionika.
PODUGOVARATELJI / ČLANOVI ZAJEDNICE GOSPODARSKIH SUBJEKATA / OSLANJANJE NA SPOSOBNOST DRUGIH GOSPODARSKIH SUBJEKATA PONUDITELJA (ukoliko će biti primjenjivo)
Članak 18.
Sukladno ponudi Izvođača broj _____________________od _____________ isti predstavljaju zajednicu ponuditelja. 
Članovi zajednice odgovaraju Naručitelju za uredno izvršenje ovog Ugovora za onaj dio ugovora koji je pojedinačni član zajednice ponuditelja izvršio, ako zajednica ponuditelja ne odredi drugačije. 
Naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije. Odgovornost gospodarskih subjekata iz zajednice je solidarna.
Članak 19.

Sukladno ponudi Izvođača broj _____________________od _____________ radove i isporuku opreme će u dijelu obavljati i slijedeći podugovaratelji: ____________________________________________________ 
___________________________________________________________________________

1. ____________________________________navesti koji dio ugovora namjerava dati u podugovor (predmet ili količina, vrijednost ili postotni udio) 
2. navesti podatke o podugovarateljima (___________________________________________naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) 
Naručitelj će neposredno plaćati podugovaratelju za izvršeni dio predmeta nabave osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo ili u slučaju da Izvođač dokaže da su obveze prema podugovaratelju za taj dio ugovora već podmirene. 
Izvođač mora svom računu, odnosno situaciji, priložiti račune, odnosno situacije svojih podugovaratelja koje je prethodno potvrdio. 
Izvođač može tijekom izvršenja ugovora od Naručitelja zahtijevati:
1. promjenu podugovaratelja za onaj dio ugovora o nabavi koji je prethodno dao u podugovor 
2. uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o nabavi bez poreza na dodanu vrijednost, neovisno o tome je li prethodno dao dio ugovora o nabavi u podugovor ili nije 
3. preuzimanje izvršenja dijela ugovora o nabavi koji je prethodno dao u podugovor. 

Uz spomenuti zahtjev Izvođač mora Naručitelju dostaviti podatke o nazivu ili tvrtki, sjedištu, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podugovaratelja, i predmet ili količinu, vrijednost ili postotni udio ovog Ugovora koji se daje u podugovor. 
Prije odobrenja zahtjeva Naručitelj će od Izvođača zatražiti važeće dokumente kojima se dokazuje da novi podugovaratelj ispunjava sve uvjete koji su traženi za podugovaratelje u provedenom postupku nabave. 
Sudjelovanje podugovaratelja ne utječe na odgovornost Izvođača za izvršenje ovog Ugovora. 
Za sve obveze prenijete na podugovaratelje, sukladno ovom Ugovoru, Izvođač preuzima prema Naručitelju punu odgovornost i jamstvo.

JAMSTVO
Članak 20.
Jamstvo za uredno ispunjenje ugovora
Za uredno ispunjenje ugovora Izvođač dostavlja Naručitelju solemniziranu bjanko zadužnicu ovjerenu kod javnog bilježnika, sukladno Pravilniku o obliku i sadržaju bjanko zadužnice (Narodne novine, broj 115/12 i 82/17), u iznosu od 10% (deset posto) od vrijednosti ugovora bez PDV-a, u roku od 10 dana od dana potpisa ugovora.
Navedeno jamstvo koristit će se u slučaju povrede ugovornih obveza od strane Izvođača, jednostranom raskidu ugovora od strane Izvođača, nastajanja štete za Naručitelja zbog kašnjenja ili drugog razloga.
U slučaju sklapanja ugovora sa zajednicom gospodarskih subjekata jamstvo za uredno ispunjenje Ugovora može dostaviti bilo koji član iz zajednice gospodarskih subjekata, dok ostali članovi zajednice gospodarskih subjekata moraju biti navedeni kao jamci platci, pod uvjetom da jamstvo za uredno ispunjenje ugovora, treba iznositi 10% (deset posto) od vrijednosti ugovora bez PDV-a. Također, svaki član zajednice gospodarskih subjekata može dostaviti jamstvo za svoj dio jamstva kumulativno do ukupno traženog iznosa.
Zamjena solemnizirane bjanko zadužnice drugim instrumentima osiguranja nije dopuštena osim u slučaju ako se osigura novčani polog u traženom iznosu, na koji Izvođač nema pravo zaračunavati kamatu.
Ukoliko Izvođač ne dostavi jamstvo za uredno ispunjenje ugovora u roku od 10 dana od dana potpisa ugovora, a prije isteka jamstva za ozbiljnost ponude, Naručitelj će raskinuti Ugovor i naplatiti jamstvo za ozbiljnost ponude.
Jamstvo za uredno ispunjenje Ugovora vraća se nakon dostave jamstva za otklanjanje nedostataka u jamstvenom roku.
Jamstvo za uredno ispunjenje Ugovora Naručitelj ima pravo naplatiti u sljedećim slučajevima:
a) u slučaju svake povrede ugovorne obveze od strane Izvođača, a zbog koje Naručitelju nastane šteta i to u iznosu visine nastale štete s pripadajućim kamatama.
b) radi naplate ugovorne kazne zbog zakašnjenja Izvođača u ispunjenju svojih obveza iz ovog Ugovora, i to u visini ugovorne kazne.
c) u slučaju neispunjenja ugovorne obveze od strane Izvođača zbog razloga za koje je odgovoran Izvođač kao i u slučaju raskida Ugovora kojeg je uzrokovao Izvođač, i to u punom iznosu jamstva.
d) u drugim slučajevima, radi naplate potraživanja koja Naručitelj ima prema Izvođaču u svezi s ovim Ugovorom do visine iznosa koje Naručitelj potražuje.
e) uvijek kada je to predviđeno ostalim odredbama ovog Ugovora.
Ako jamstvo za uredno izvršenje ugovora ne bude naplaćeno, Naručitelj će ga vratiti Izvođaču nakon isteka Ugovora.
Članak 21.

Jamstvo za otklanjanje nedostataka u jamstvenom roku
Za izvedene radove i isporučenu opremu Izvođač daje jamstvo u trajanju od ______ mjeseca, računajući od dana uredno izvršene primopredaje radova te opreme i potpisa primopredajnog zapisnika.
Tijekom trajanja jamstvenog roka Izvođač je obvezan bez prava na posebnu naknadu izvršiti otklanjanje svih nedostatke na objektu koji je predmet nabave.
Ukoliko Izvođač ne pristupi otklanjanju nedostataka u dogovorenom roku, Naručitelj će iste nedostatke otkloniti na teret Izvođača.
Izvođač će Naručitelju, za otklanjanje nedostataka u jamstvenom roku, uručiti solemniziranu bjanko zadužnicu ovjerenu kod javnog bilježnika, sukladno propisima o ovrsi u iznosu od 10% (deset posto) vrijednosti izvedenih radova te isporučene opreme bez PDV-a utvrđenih po okončanom obračunu. Rok važenja jamstva jednak je jamstvenom roku. 
U slučaju sklapanja ugovora sa zajednicom gospodarskih subjekata jamstvo za otklanjanje nedostataka u jamstvenom roku može dostaviti bilo koji član iz zajednice gospodarskih subjekata, dok ostali članovi zajednice gospodarskih subjekata moraju biti navedeni kao jamci platci, pod uvjetom da jamstvo za uredno ispunjenje ugovora, treba iznositi 10% (deset posto) od vrijednosti ugovora bez PDV-a. Također, svaki član zajednice gospodarskih subjekata može dostaviti jamstvo za svoj dio jamstva kumulativno do ukupno traženog iznosa.
Zamjena jamstva za otklanjanje nedostataka u jamstvenom roku drugim instrumentima osiguranja nije dopuštena osim u slučaju ako se osigura novčani polog u traženom iznosu, na koji Izvođač nema pravo zaračunavati kamatu.
Jamstvo za otklanjanje nedostataka Izvođač je dužan dostaviti Naručitelju u roku od 10 (deset) dana od dana izvršene primopredaje radova te isporučene opreme i potpisa primopredajnog zapisnika.
Ovo jamstvo Naručitelj će aktivirati u slučaju da Izvođač u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.
Nekorišteno jamstvo iz prethodnog stavka, po isteku jamstvenog roka, Naručitelj je obvezan, bez odgode vratiti Izvođaču.
Članak 22.

Jamstvo za povrat avansa
Ukoliko Izvođač zatraži avans dužan je uz zahtjev dostaviti Jamstvo za povrat avansa u obliku
neopozive bankarske garancije, naplativu od banke na prvi poziv, bez prava protesta, u iznosu
zatraženog avansa.

Takva bankarska garancija ostaje valjana do otplate avansa prema stavku koji slijedi, ali njen iznos se može postepeno smanjivati za iznos koji Izvođač otplati prema ispostavljenim pojedinačnim situacijama.

Ako uvjeti garancije specificiraju i njen datum isteka, a iznos avansa ne bude otplaćen do 15
(petnaest) dana prije isteka tog datuma, Izvođač će produžiti važenje garancije sve dok avans ne bude u potpunosti otplaćen.

Avans mora biti otplaćen prije okončane situacije.

U slučaju raskida ugovora, od bilo koje strane, ili u slučaju da avans ne bude otplaćen, Naručitelj ima pravo odmah naplatiti preostali dug po isplaćenom avansu putem bankarske garancije kojom se jamči povrat isplaćenog avansa ili na drugi Naručitelju odgovarajući način.

U slučaju zajednice gospodarskih subjekata, svaki član zajednice gospodarskih subjekata može dobiti avans, u iznosu 20% (dvadeset posto) od vrijednosti ugovora koji izvršava.

U slučaju zajednice gospodarskih subjekata, jamstvo za povrat avansa mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata ili	svaki član zajednice gospodarskih subjekata dostavlja jamstvo za svoj dio jamstva kumulativno do ukupno traženog iznosa.

RASKID UGOVORA I UGOVORNA KAZNA
Članak 23.
Naručitelju pripada pravo raskida Ugovora u slučaju neispunjenja ugovornih obveza, kao i u mogućim situacijama na gradilištu: 

· u slučaju da Izvođač ne osigura vođenje gradilišta od strane ovlaštene osobe sukladno Zakonu o gradnji, Zakonu o prostornom uređenju, Zakonu o građevinskoj inspekciji i Zakonu o zaštiti na radu; 
· u slučaju dokumentiranog, opetovanog upozorenja stručnog nadzora i imenovane osobe Naručitelja zbog nekvalitetnog i nestručnog izvođenja radova te ugradnje materijala i opreme neodgovarajuće kvalitete zadane ugovornim troškovnikom, te koja nije u skladu s važećim standardima i normativima; 
· u slučaju neopravdanog produženja roka izvođenja radova ili isporuke opreme u odnosu na prihvaćeni i usuglašeni terminski plan; 
· u slučaju da ne dostavi jamstva iz ovog Ugovora. 

U slučaju učestalih i opetovanih povreda obveza predviđenih ugovorom, pogođena ugovorna strana će, pod prijetnjom raskida ugovora, pisano opomenuti drugu ugovornu stranu i ukazati na propuste, odnosno kršenje ugovornih obveza. Svaka ugovorna strana može, uz raskidni rok od 30 dana od dana dostave obavijesti drugoj ugovornoj strani, raskinuti ugovor ako druga strana, i nakon pisane opomene, nastavi kršiti odnosno ne ispunjavati obveze preuzete ugovorom. 

Ugovorne strane su za vrijeme trajanja otkaznog roka obvezne uredno ispunjavati svoje ugovorne obveze. 
Članak 24.

Ako krivnjom Izvođača dođe do prekoračenja ugovorenog roka gradnje, Naručitelj ima pravo od Izvođača naplatiti ugovorenu kaznu u visini 2‰ (dva promila) od ukupno ugovorenog iznosa bez PDV-a za svaki dan prekoračenja roka završetka radova i isporuke opreme, s tim da ukupni iznos ugovorene kazne ne može biti veći od 10% (deset posto) od ugovorene vrijednosti bez PDV-a.

Ugovorna kazna neće osloboditi Izvođača obveze da dovrši radove ili bilo koje druge obveze, zadatke ili odgovornosti koje ima prema ovom Ugovoru i Pozivu na dostavu ponuda.
O zakašnjenju nije potrebna posebna obavijest, već je ovaj Ugovor ujedno i obavijest o zadržavanju prava na ugovornu kaznu.
Od trenutka dostizanja najvećeg odbitka Naručitelj ima pravo na raskid Ugovora na štetu Izvođača.
Ako Naručitelju zbog kašnjenja Izvođača nastane šteta koja premašuje ugovorene kazne, Naručitelj ima pravo zahtijevati razliku do potpune naknade štete.
Naručitelj ima pravo iznos iz prethodnih stavaka odbiti od bilo koje privremene ili okončane situacije ili ukoliko to želi, putem jamstva za uredno ispunjenje ugovora.
IZMJENE UGOVORA O NABAVI TIJEKOM NJEGOVA TRAJANJA
Članak 25.
Naručitelj smije izmijeniti ugovor o nabavi tijekom njegova trajanja bez provođenja novog postupka nabave ako su kumulativno ispunjeni sljedeći uvjeti:
1. do potrebe za izmjenom došlo je zbog okolnosti koje pažljiv naručitelj nije mogao predvidjeti,
2. izmjenom se ne mijenja cjelokupna priroda ugovora,
3. svako povećanje cijene nije veće od 30% vrijednosti prvotnog ugovora.

Ako je učinjeno nekoliko uzastopnih izmjena, ograničenje iz stavka 1. točke 3. ovoga članka procjenjuje se na temelju neto kumulativne vrijednosti svih uzastopnih izmjena.
Također, sukladno „Pravilima o provedbi postupaka nabave za neobveznike Zakona o javnoj nabavi“ (verzija 7.0), točka 13., ako je potrebno ugovoriti dodatne radove, robu ili usluge u odnosu na one iz Ugovora o dodjeli bespovratnih sredstava, koji su nužni za završetak projekta te u navedenom slučaju ukupna vrijednost dodatno ugovorenih radova, roba ili usluga ne prelazi 50% ukupne vrijednosti osnovnog ugovora o nabavi, Naručitelj može ugovoriti na način opisan u točki 3. Pravila. Pri sklapanju dodatka ugovoru jedinične cijene iz osnovnog ugovora ne smiju se povećavati.  
ZAVRŠNE ODREDBE
Članak 26.
Sastavnim dijelom ovog Ugovora smatraju se:
· Poziv na dostavu ponuda od dana _______  godine i sva njegova pojašnjenja i izmjene,
· Ponuda Izvođača broj ______________ od dana ____________ godine
Članak 27.
Ugovorne strane se obvezuju da neće bez pristanka druge ugovorne strane ustupiti trećemu svoja međusobna potraživanja.
Članak 28.
Na odgovornost ugovornih strana za ispunjenje obveza te svemu ostalom što nije određeno odredbama ovog Ugovora, na odgovarajući način primjenjivat će se odredbe Zakona o obveznim odnosima, Zakona o gradnji, Zakona o prostornom uređenju, Zakona o građevinskoj inspekciji, Zakona  o poslovima i djelatnostima prostornog uređenja i gradnje i ostalih propisa koji uređuju predmetno područje.
Članak 29.
Ugovorne strane obvezuju se sve eventualne sporove koji bi proizišli iz ovoga Ugovora prvenstveno riješiti sporazumno, a ako do sporazuma ne dođe, mogu radi zaštite ugovornih prava i poslovnih interesa zatražiti sudsku zaštitu i u tom slučaju nadležan je stvarno i mjesno nadležni sud sjedišta Naručitelja.
Članak 30.
Ovaj Ugovor sastavljen je u četiri (4) primjerka od kojih svaka ugovorna strana zadržava po dva (2) primjerka te ga ugovorne strane u znak suglasnosti vlastoručno potpisuju.

